stanford-oval/wikipedia huggingface dataset:
Pensaskäärmekurki

| Pensaskäärmekurki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käärmekurkilinnut Cariamiformes
Heimo::  Käärmekurjet Cariamidae
Suku::  Chunga
Laji::  burmeisteri
Kaksiosainen nimi
 Chunga burmeisteri  (Hartlaub), 1860 
Katso myös
   Pensaskäärmekurki Wikispeciesissä   Pensaskäärmekurki Commonsissa 
Infobox OKNimi-testi OKIUCN-testi OK: 
Pensaskäärmekurki (Chunga burmeisteri) on eteläamerikkalainen käärmekurkilintujen laji. Sen esiintymisalue ulottuu Bolivian etelä- ja kaakkoisosista läntiseen Paraguayhin ja Argentiinan keskiosiin. Gustav Hartlaub kuvaili lajin holotyypin Argentiinan Tucumánista ja Catamarcasta vuonna 1860.
Petro Franko

| Petro Franko> Петро Франко |
| --- | --- |
 Petro Franko
Henkilötiedot
Syntynyt: 21. kesäkuuta 1890 Nahujevytši, Drohobytšin piiri, Galitsia
Kuollut: 1941
Ammatti:  kirjailija, opettaja
Vanhemmat:  Ivan Franko
Kirjailija
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Petro Franko, ukr. Петро Франко, (21. kesäkuuta 1890 Nahujevytši, Drohobytšin piiri, Galitsia – 1941) oli ukrainalainen kirjailija ja opettaja. Hänen isänsä oli kirjailija Ivan Franko, veljensä kielitieteilijä Taras Franko.
Franko valmistui Lvivin polyteknillisestä oppilaitoksesta. Hän oli ukrainalaisen nuorisojärjestön Plastin perustajia. Hän liittyi 1914 Ukrainan legioonaan, ja kapteenina hän organisoi 1919 Ukrainan Galitsian armeijan lentoeskadroonan. Ensimmäisen maailmansodan päätyttyä Franko toimi opettajana Kolomyjassa ja vuosina 1927–1936 insinöörinä Neuvosto-Ukrainassa. Palattuaan Galitsiaan hän toimi 1939 opettajana Lvivin kaupallisessa oppilaitoksessa. Hänet valittiin 1940 Neuvosto-Ukrainan korkeimpaan neuvostoon.
Franko kirjoitti novelleja sekä elokuvakäsikirjoituksen, joka perustuu hänen isänsä Ivan Frankon romaaniin Boryslav smijetsia (”Boryslav nauraa”). Hän käänsi Jack Londonin teoksia ja kirjoitti muistelmat isästään Ivan Frankosta (1937, ”Ivan Franko lähikuvassa”). Sodan sytyttyä hänet evakuoitiin Galitsiasta, ja hän kuoli tuntemattomissa olosuhteissa.
Aiheesta muualla

Kuvia tai muita tiedostoja aiheesta Petro Franko Wikimedia Commonsissa
Peruspalvelukeskus Oiva

Peruspalvelukeskus Oiva on Hollolan kunnan organisaatioon kuuluva liikelaitos, Hollolan kunnan taseyksikkö, joka on perustettu vuoden 2007 alussa. Se tuottaa Asikkalan, Hollolan, Kärkölän ja Padasjoen kuntien sosiaali- ja perusterveydenhuollon palvelut. 31. joulukuuta 2015 saakka se tuotti myös Hollolan kunnan kanssa yhdistyneen Hämeenkosken kunnan palvelut.
Aiheesta muualla

Peruspalvelukeskus Oivan sivusto
Ponta Delgadan piiri

Ponta Delgadan piiri (port. Distrito de Ponta Delgada) on historiallinen Portugalin piiri, joka oli olemassa vuosina 1835–1976.
Ponta Delgadan piiri oli yksi Azorien kolmesta piiristä ja sen pääkaupunki oli Ponta Delgada. Piiri lakkautettiin Portugalin perustuslain uudistuksen yhteydessä vuonna 1976, jolloin Azoreista tehtiin yhdessä Madeiran kanssa autonomisia alueita.
PetroChina

| PetroChina |
| --- | --- |

Yritysmuoto:  julkinen osakeyhtiö
Osake:  SSE: 601857, SEHK: 0857, NYSE: PTR
Markkina-arvo:  282,2  mrd. USD (2015)
ISIN:  US71646E1001
Perustettu:  5.11.1999
Toimitusjohtaja:  Dongjin Wang
Puheenjohtaja:  Yilin Wang
Avainhenkilöt:  Yibo Yu (CFO)
Kotipaikka:   No. 9 Dongzhimen North Street, Dongcheng District, Peking 100007, Kiina
Emoyhtiö:  China National Petroleum Corporation
Omistaja:  Kiinan valtio emoyhtiön välityksellä
Kotisivu:  www.petrochina.com.cn/ptr/
Infobox OKVirheellinen NIMI-arvo: 
PetroChina (kiin.: 中国石油天然气股份有限公司; pinyin: Zhōngguó shíyóu tiānránqì gǔfèn yǒuxiàn gōngsī) on suuri kiinalainen öljyalan holdingyhtiö.  PetroChina on julkinen osakeyhtiö. Yrityksen kotipaikka on Peking. Osake on listattu Hongkongin, Shanghain ja New Yorkin pörssissä. Määräävä osake-enemmistö on Kiinan valtion hallussa eli käytännössä PetroChina on valtionyhtiö.
PetroChinan huoltoasema Xinjiangissa.
PetroChinan pääkonttori Pekingissä.
PetroChinan perustettiin 5. marraskuuta 1999 Kiinan valtion omistaman China National Petroleum Corporation -yhtiön (CNPC) toiminnan uudelleenjärjestelyjen yhteydessä.
Vuoden 2015 tilaston mukaan PetroChina oli markkina-arvoltaan (282,2  mrd. USD) Shanghain pörssin arvokkain yhtiö. Maailman suurimpien yritysten Forbes Global 2000 -listan vuoden 2015 vertailussa PetroChina  katsottiin  useilla mittareilla arvioituna maailman 8. suurimmaksi julkisesti noteeratuksi yhtiöksi.
Listautuessaan pörssiin vuonna 2007 PetroChinan arvo oli yli biljoona dollaria, mutta se on sittemmin laskenut.
Aiheesta muualla

Kuvia tai muita tiedostoja aiheesta PetroChina Wikimedia Commonsissa
PetroChinan verkkosivu (Arkistoitu – Internet Archive)
Pikkujuoksukäki

| Pikkujuoksukäki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käkilinnut Cuculiformes
Heimo::  Käet Cuculidae
Suku::  Juoksukäet Geococcyx
Laji::  velox
Kaksiosainen nimi
 Geococcyx velox  (Wagner, 1836) 
Katso myös
   Pikkujuoksukäki Wikispeciesissä   Pikkujuoksukäki Commonsissa 
Infobox OKNimi-testi OKIUCN-testi OK: 
Pikkujuoksukäki (Geococcyx velox) on pitkäjalkainen käkien heimoon kuuluva lintulaji. Lajia esiintyy lounaisessa Meksikossa ja alueen naapurimaissa.
Peter Hacks

| Peter Hacks |
| --- | --- |
 Peter Hacks
Henkilötiedot
Syntynyt: 1928 Breslau, Saksa
Kuollut: 2003 (74–75 vuotta) Groß Machnow, Saksa
Ammatti:  kirjailija
Kirjailija
Äidinkieli: saksa
Tuotannon kieli: saksa
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Peter Hacks (1928 Breslau, Saksa – 2003 Groß Machnow, Saksa) oli saksalainen kirjailija. Hän asui vuodesta 1955 DDR:ssä. Hän oli ennen kaikkea näytelmäkirjailija ja sovelsi historiallisiin näytelmiinsä marxilaista näkökulmaa komedian keinoin. Hän on kirjoittanut lisäksi satuja ja esseitä.
Suomennetut teokset

Köyhä ritari (Armer Ritter), suom. Liisa Ryömä, Työväen näyttämöiden liitto 1985 (näytelmämoniste)
Albert Einstein
Keskusteluja Steinin talossa poissaolevasta herra Goethesta
Karhu metsänvartijoiden juhlassa, satu, suom. Liisa Laukkanen, teoksessa Viimeinen hevonen (Dichter erzählen Kindern), Gummerus 1975
Tuhatjalkaisen pesupäivä, teoksessa. Satumaailma. 4, Taivaankannen alla, Otava 1964
Aiheesta muualla

Kuvia tai muita tiedostoja aiheesta Peter Hacks Wikimedia Commonsissa
Pommikoira

Koira tutkii pakettiauton.
Pommikoirat (räjähdekoirat) ovat  koiria, jotka osaavat tunnistaa hajuaistinsa avulla räjähteissä käytettyjä aineita tai niiden komponentteja. Räjähdekoirat ovat yleensä poliisin, rajavartioston tai asevoimien palveluksessa. Niitä toimii etenkin erikoispoliisien, -vartijoiden tai -sotilaiden apulaisena. Pommikoirien käyttö on osoittautunut kannattavaksi, sillä pommikoira löytää räjähteet huomattavasti ihmistä nopeammin. Räjähdekoiran kouluttaminen kestää vuosia. Ura käynnistyy yleensä noin kolmivuotiaana ja kestää kymmenvuotiaaksi. Yleensä räjähdekoirat työskentelevät koko uransa saman ohjaajan kanssa. Erikoiskoirina käytetään etenkin labradorinnoutajia ja malinoiseja.
Räjähdekoirien koulutus käynnistyi Suomessa vuoden 1975 ETYK-kokouksen valmisteluihin liittyen.
Papula

Papula (ven. Папула) oli yksi Viipurin vanhoista suomalaisista kaupunginosista. Alue tunnetaan myös nykyään samalla nimellä. Keskustan pohjoispuolella sijaitsevaa Papulaa rajaa lännessä Suomenvedenpohja ja pohjoisessa Papulanlahti. Suomen rajalle Svetogorskiin johtava maantie A124 kulkee kaupunginosan lävitse. Papula oli alun perin Viipurin maalaiskuntaan kuulunutta esikaupunkialuetta, joka liitettiin Viipurin kaupunkiin vuonna 1928.
Historia

Papulassa toimi tiilitehtaita jo 1400-luvulla, mutta alueen asuttaminen alkoi varsinaisesta vasta 1700-luvun lopussa. Keskiajalla mainitaan ensimmäisen kerran myös Papulan kartano eri Marienhoff. Vuonna 1853 saksalainen Carl Gottlieb Behm perusti kartanoon poikien sisäoppilaitoksen, joka toimi vuoteen 1881 saakka. Papulan kartanon mukaan on saanut nimensä sisäoppilaitoksessa matematiikanopettajana toimineen Ferdinand Zeidlerin jalostama papulanruusu eli Rosa Papula. Asemakaavan kaupunginosa sai vuonna 1861 ja sisäoppilaitoksen lakkauttamisen jälkeen Papulaan ryhdyttiin rakentamaan kasarmialuetta.
Viipurin pataljoonan kasarmirakennukset valmistuivat Papulaan vuosina 1881–1884 ja 1890-luvulla aluetta laajennettiin vielä muun muassa henkilökunnan asuinrakennuksilla. Huhtikuusta 1919 lähtien Papulan kasarmeilla toimi Karjalan kaartin rykmentti aina talvisodan syttymiseen saakka. Papulassa sijaitsivat myös vuonna 1884 valmistunut Viipurin lääninvankila, joka tunnetaan muun muassa sisällissodan loppuvaiheessa tapahtuneesta joukkomurhasta sekä Viipurin kauppaoppilaitos. Kasarmin ja vankilan ohella kaupunginosassa toimi runsaasti teollisuutta, muun muassa Kouvolan lakritsin juuret ovat Papulassa. 1930-luvun puolivälissä valmistui Papulanlahden ylittävä uusi betonirakenteinen silta Imatran, Antrean ja Heinjoen suunnan liikennettä varten. Vuodesta 1912 lähtien Papulassa sijaitsi Viipurin raitiovaunuliikenteen 1. linjan lähtöpysäkki.
Vuoden 1930 väestönlaskennassa Papulassa oli 3 847 asukasta, joista 3 470 oli suomenkielisiä, 242 ruotsinkielisiä ja 135 muunkielisiä.
Nykypäivä

2000-luvulla Papulaan on rakennettu muun muassa uusi 300 asunnon asuinalue, jonka urakoi suomalaisen SRV:n venäläinen tytäryhtiö.
Paul César Helleu

| Paul César Helleu |
| --- | --- |

Henkilötiedot
Syntynyt: 17. joulukuuta 1859
Kuollut: 23. maaliskuuta 1927 (67 vuotta)
Kansalaisuus:  Ranska
Ammatti:  taidemaalari
Taiteilija
Taidesuuntaus:  impressionismi
Paul César Helleu (17. joulukuuta 1859 – 23. maaliskuuta 1927) oli ranskalainen taidemaalari. Hän teki öljyvärimaalauksia, kuivaneulaetsauksia ja monia muotokuvia Ranskan kolmannen tasavallan seurapiirien henkilöistä. Nykyään häntä pidetään yhtenä Belle époque -ajan johtavista taiteilijoista.
Elämänvaiheita

Helleu opiskeli Jean-Léon Gérômen oppilaana École des Beaux-Artsìssa ja tutustui opiskeluaikanaan John Singer Sargentiin, Auguste Rodiniin, Claude Monet’hen ja moniin muihin kuuluisuuksiin. Opiskeluaikansa jälkeen hän meni oppipojaksi Ceramique Françaiseen. Hän jatkoi kuitenkin koko ajan maalaamista. Vuonna 1884 häneltä tilattiin Alice Louis-Guérinin muotokuva: nuoret rakastuivat ja solmivat avioliiton kaksi vuotta myöhemmin.
Ystävyydestä James Tissotiin seurasi se, että Helleu alkoi tehdä kuivaneulaetsauksia timanttineulalla. Hän otti yleensä työstään vain yhden tai kaksi vedosta. Lisäksi Euroopan yläluokkaiset ja upporikkaat naiset pitivät häntä hyvänä muotokuvien tekijänä, joka vangitsi heidän piirteensä ja luonteensa parhaiten. Heidän kauttaan hän sai tilauksen suurtyöstä, kattomaalauksen New Yorkin Grand Central Stationille. Työ herättää ihailua yhä meidän aikanamme.
Ensimmäisen maailmansodan syttyminen vuonna 1914 merkitsi Helleun asiakaskunnan köyhtymistä, ja hänen avokätisesti maksetut muotokuvatilauksensa loppuivat. Hän ryhtyi maalaamaan kuvia katedraaleista ja asetelmista. Vähän ennen kuolemaansa hän hävitti monet painolaattansa.
Teoksia

Peggy Letellier,vuodelta 1905
Louise Chéruit,kuivaneula.
Alice Guérinin muotokuva. Guérin oli Helleun kihlattu.
Le Joueur de Flûte, kuivaneula 1900.
Rouva Helleu kirjoituspöytänsä äärellä, öljyvärit kankaalle, vuodelta 1900.
Nuori nainen valkoisissa , taiteilijan vaimo, öljyvärit kankaalle, vuodelta 1900.
Grand Central Terminalin katto New Yorkissa.
Aiheesta muualla

Wikimedia Commonsissa on kuvia tai muita tiedostoja aiheesta .
Society portraitists of the first order New York Social Diary. Arkistoitu 9.7.2014. Viitattu 20.2.2023. (englanniksi)
Papulampi (Kangasniemi)

| Papulampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°09′24″N, 26°18′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lievestuoreenjärven valuma-alue (14.39)
Laskuoja:  oja Lapinjokeen 
Järvinumero:  14.394.1.019
Mittaustietoja
Pinnankorkeus:  145,5 m  
Pituus:  330 m  
Leveys:  90 m  
Rantaviiva:  0,736 km  
Pinta-ala:  1,828 ha  
Saaria:  ei saaria 
 fiPapulampi 
Papulampi  on Etelä-Savossa Kangasniemellä Häppälänmäen lähellä sijaitseva lampi.
Maantietoa

Lammen pinta-ala on 1,8 hehtaaria, se on 350 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Lievestuoreenjärven valuma-alueella (14.39), jonka Hohonjoen valuma-alueeseen (14.394) se kuuluu. Lammen vedenpinnan korkeus on 145,5 metriä mpy.
Pihapelipäivä

Pihapelipäivä on vuonna 2013 perustettu liikuntapäivä, joka pidetään helatorstaina ja Tapaninpäivänä. Sen perustajan, Haaga-Helian ammattikorkeakoulun urheilumarkkinoinnin ja -johtamisen lehtorin Vili Nurmen, idea lähti liikkeelle hänen vieraillessa popup-ravintolapäivässä . Ajatuksena Nurmella oli tuoda urheilu takaisin ohjatuista tapahtumista pihoille.
Pihapelipäivä on kaikille suunnattu popup-liikuntapäivä, ikään ja liikunnallisuuteen katsomatta. Pihapelipäivän ideana on palauttaa hauskuus ja leikki urheiluun. Ajatuksena, että voi aloittaa pelit missä ja milloin vain, haluamallaan kokoonpanolla. Pihapelipäivä haluaa kantaa tärkeitä arvoja, kuten yhteisöllisyys, liikunnan helppous ja hauskuus. Pihapelipäivä haluaa muistuttaa ettei liikkumisesta tarvitse aina maksaa ja se voi silti olla mukavaa. Samalla halutaan tukea vähävaraisten liikunnallisuutta. Lajirajoja pihapelipäivällä ei ole.
Aiheesta muualla

Pihapelipäivä Facebookissa
Prince Mumba

Prince Mumba vuonna 2016.
Prince Moses Mumba (s. 28. syyskuuta 1984 Kitwe) on sambialainen keskipitkän matkan juoksija. Hän putosi miesten 800 metrin juoksussa ensimmäisellä kierroksella sekä vuoden 2004 kesäolympialaisissa Ateenassa että vuoden 2012 kesäolympialaisissa Lontoossa. MM-kilpailuissa hän on edennyt parhaimmillaan välieriin Daegussa 2011. Saman vuoden Afrikan kisoissa hän sijoittui neljänneksi.
Lontoon olympialaisissa Mumba toimi maansa lipunkantajana. Hänen nimissään on 800 metrin Sambian ennätys sekä ulkoradoilla 1.46,14 (2011) että sisäradoilla 1.47,19 (2006).
Ponta do Sol

| Ponta do Sol |
| --- | --- |
 Ponta do Sol mereltä
 lippu:  vaakuna

 Koordinaatit: 32°40′50″N, 17°06′15″W 
Valtio:  Portugali
Autonominen alue:  Madeira
Perustettu:  1501
Pinta-ala:  
 – Kokonaispinta-ala:  46,2 km²
Väkiluku (2015):  8 619
 – Väestötiheys:  186,6 as./km²
 
 www.pontadosol.pt 
Infobox OKVirheellinen NIMI-arvo: 
Ponta do Sol on kunta Portugalille kuuluvalla Madeiran itsehallintoalueella. Se on kooltaan Madeiran pienin kunta (46,2 km2) ja vuonna 2015 siellä oli arviolta 8 619 asukasta. Ponta do Sol sijaitsee saaren etelärannalla Calhetan ja Ribeira Bravan välissä rajautuen pohjoisessa São Vicenten kuntaan.
Aiheesta muualla

Kuvia tai muita tiedostoja aiheesta Ponta do Sol Wikimedia Commonsissa
Madeiran kunnat
Calheta
Câmara de Lobos
Funchal
Machico
Ponta do Sol
Porto Moniz
Porto Santo
Ribeira Brava
Santa Cruz
Santana
São Vicente
Pensaskyyhkyt

| Pensaskyyhkyt |
| --- | --- |
 Tiheikköpensaskyyhky (Phaps elegans)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Pensaskyyhkyt Phaps  Selby, 1835
Katso myös
   Pensaskyyhkyt Wikispeciesissä   Pensaskyyhkyt Commonsissa 
Infobox OKNimi-testi OK: 
Pensaskyyhkyt (Phaps) on kyyhkyjen heimoon kuuluva lintusuku.
Pensaskyyhkyihin (Phaps) kuuluvia lajeja

Isopensaskyyhky (Phaps chalcoptera)
Parvipensaskyyhky (Phaps histrionica)
Tiheikköpensaskyyhky (Phaps elegans)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Phaps (englanniksi)
Petro Dorošenko

Petro Dorošenko, 1800-luvun maalaus.
Petro Dorošenko (ukr. Петро Дорошенко; 1627 Tšyhyryn – 19. marraskuuta 1698 Jaropolets, lähellä Volokolamskia, Venäjä) oli kasakkahetmani, joka hallitsi Dneprin länsipuolista Ukrainaa vuosina 1665–1676. Myöhemmin hän oli Vjatkan voivodina Venäjällä.
Elämänvaiheet

Dorošenkon isoisä oli hetmani Myhailo Dorošenko. Petro Dorošenko osallistui H’melnytskyin kansannousuun vuodesta 1649 alkaen. Hetmani Bohdan H’melnytskyin kuoleman jälkeisinä valtataistelun vuosina hän kannatti Kasakkahetmanaatin mahdollisimman laajan itsehallinnon säilyttämistä ja oli mukana useissa neuvotteluissa Puola-Liettuan ja Venäjän kanssa. Hän oli kasakkarykmentin komentajana Tšyhyrynissä vuosina 1660–1663 ja Tšerkasyssä vuonna 1665, jolloin hänet valittiin Puola-Liettuan alaisen Länsi-Ukrainan hetmaniksi.
Dorošenko pyrki yhdistämään koko vanhan hetmanaatin H’melnytskyin aikaisiin rajoihin ja liittoutui Krimin kaanikunnan kanssa Puolaa vastaan aloittaen sodan. Kun Dneprin itäpuolista Ukrainaa Venäjän alaisuudessa hallinnut hetmani Ivan Brjuh’ovetskyi syrjäytettiin ja surmattiin kesäkuussa 1668, Dorošenko julistettiin koko Ukrainan yhteiseksi hetmaniksi, mutta hänen sotiessaan Puolaa vastaan venäläismieliset kasakat valitsivatkin pian Itä-Ukrainan hetmaniksi Demjan Mnohohrišnyin. Koska Puola ja Venäjä olivat vahvistaneet Ukrainan jaon vuoden 1667 Andrusovon rauhassa, Dorošenko solmi keväällä 1669 Osmanien valtakunnan sulttaanin kanssa liittosopimuksen. Liitto turkkilaisten kanssa ei saavuttanut kasakoiden suosiota, ja Dorošenkon vastustajat valitsivat myös Länsi-Ukrainaan kilpailevan vastahetmanin, Myhailo Hanenkon, jonka Puola tunnusti.
Puolan–Turkin sodassa vuonna 1672 Dorošenko onnistui yhdessä turkkilaisten kanssa syrjäyttämään Hanenkon ja valloittamaan takaisin läntisen Ukrainan, josta Puola luopui Buczaczin rauhassa samana vuonna. Vuonna 1674 suuri osa Dorošenkon upseereista siirtyi tukemaan Mnohohrišnyin seuraajaksi tullutta Ivan Samoilovytšia, joka yritti vuorostaan yhdistää vanhan hetmanaatin idästä käsin. Seuranneessa sodassa venäläiset ja Samoilovytšin joukot saartoivat Dorošenkon Tšyhyryniin, mutta Kara Mustafa paššan turkkilainen armeija pelasti hänet.
Valtataistelusta tarpeekseen saanut Dorošenko luopui hetmaniudesta Venäjän tsaarin hyväksi zaporogikasakoiden atamaanin Ivan Sirkon välityksellä. Venäläiset jatkoivat silti sotaa häntä vastaan, ja syyskuussa 1676 hän antautui Samoilovytšille Tšyhyrynissä. Dorošenko pakotettiin muuttamaan loppuiäkseen Venäjälle, mutta vannottuaan uskollisuutta tsaarille hän sai erilaisia suosionosoituksia. Vuosina 1679–1682 hän oli Vjatkan voivodina. Tsaari luovutti hänelle läänitykseksi Jaropoletsin alueen.
Aiheesta muualla

Kuvia tai muita tiedostoja aiheesta Petro Dorošenko Wikimedia Commonsissa
Pientä säätöä

| Pientä säätöä> It's Complicated |
| --- | --- |

Ohjaaja:  Nancy Meyers
Käsikirjoittaja:  Nancy Meyers
Tuottaja:  Nancy Meyers Scott Rudin
Säveltäjä:  Hans Zimmer Heitor Pereira
Kuvaaja:  John Toll
Leikkaaja:  Joe Hutshing David Moritz
Pääosat:  Meryl Streep Steve Martin Alec Baldwin John Krasinski
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios UIP-Dunafilm Netflix
Ensi-ilta:    25. joulukuuta 2009
Kesto:  120 minuuttia
Alkuperäiskieli:  englanti ranska
Budjetti:  85 000 000 dollaria
Tuotto:  219 069 702 dollaria 
Aiheesta muualla
IMDb 
Elonet
AllMovie
Infobox OKNimi-testi OK: 
Pientä säätöä (It's Complicated) on vuonna 2009 ensi-iltansa saanut Nancy Meyersin ohjaama ja käsikirjoittama yhdysvaltalainen romanttinen komediaelokuva. Sen pääosissa ovat Meryl Streep, Steve Martin ja Alec Baldwin.
Näyttelijät

| 0 | 1 | 2 |
| --- | --- | --- |
|  Meryl Streep  | … |  Jane Adler   |
|  Steve Martin  | … |  Adam Schaffer   |
|  Alec Baldwin  | … |  Jake Adler   |
|  John Krasinski  | … |  Harley   |
|  Lake Bell  | … |  Agness Adler   |
|  Mary Kay Place  | … |  Joanne   |
|  Rita Wilson  | … |  Trisha   |
|  Alexandra Wentworth  | … |  Diane   |
|  Hunter Parrish  | … |  Luke Adler   |
|  Zoe Kazan  | … |  Gabby Adler   |
|  Caitlin Fitzgerald  | … |  Lauren Adler   |
|  James Patrick Stuart  | … |  Dr. Moss   |
|  Blanchard Ryan  | … |  Annalise   |
|  Michael Rivera  | … |  Eddie   |
|  Robert Curtis Brown  | … |  Peter   |
|  Peter Mackenzie  | … |  Dr. Alan   |
|  Rosalie Ward  | … |  Alex   |
Vastaanotto

Tv-Nytissä neljä kriitikkoa antoi elokuvalle tähtiä keskiarvolla 2,0.
Aiheesta muualla

Pientä säätöä Internet Movie Databasessa (englanniksi)
Pientä säätöä Box Office Mojossa (englanniksi)
Pientä säätöä Rotten Tomatoesissa (englanniksi)
Pientä säätöä Metacriticissä (englanniksi)
Prince Georgen rautatieasema

Prince Georgen rautatieasema on rautatieliikennepaikka Prince Georgen kaupungissa, Brittiläisen Kolumbian provinssissa Kanadassa. Nykyisin ainoa matkustajajuna asemalta on Via Railin Skeena, joka kulkee Albertassa sijaitsevasta Jasperista Tyynenmeren rannalla sijaitsevaan Prince Rupertin. Juna pysähtyy yön ajaksi Prince Georgessa ja jatkaa matkaa seuraavana aamuna. Matkustajien täytyy ennakkoon varata hotellihuoneensa kaupungista. Skeena kulkee kolmasti viikossa molempiin suuntiin.
Rautatieyhtiö Grand Trunk Pacific Railway rakensi 1900-luvun alussa mantereen ylittävää rautatietä, joka saavutti alueen vuonna 1913 ja ensimmäinen juna saapui 30. tammikuuta 1914. Prince Georgen kaupunki perustettiin seuraavana vuonna. Asemarakennus valmistui vasta vuonna 1922.
Pohjois-Kaukasia

Pohjois-Kaukasia
Pohjois-Kaukasia (ven. Се́верный Кавка́з, Severnyi Kavkaz) on Venäjään kuuluva maantieteellinen alue. Se käsittää Etu-Kaukasian sekä Kaukasuksen pääjonon pohjoisrinteet Azerbaidžaniin kuuluvaa vuoriston itäosaa lukuun ottamatta. Pohjois-Kaukasiaan luetaan myös Ison-Kaukasuksen etelärinne lännestä aina Abhasian rajalle saakka.
Maantieteellisessä Pohjois-Kaukasiassa sijaitsevia hallinnollisia alueita ovat Krasnodarin ja Stavropolin aluepiirit, Adygeia, Karatšai-Tšerkessia, Kabardi-Balkaria, Pohjois-Ossetia, Ingušia, Tšetšenia ja Dagestan. Siihen kuuluu myös Rostovin alueen eteläosa sekä osa Kalmukiasta.
Pohjois-Kaukasian talousalue käsittää edellä mainittujen alueiden lisäksi koko Rostovin alueen. Sen ulkopuolelle jää Etu-Kaukasiaan kuuluva Kalmukian länsiosa.
Pohjois-Kaukasiaa ja siihen kuuluvia tasavaltoja kutsutaan usein Pohjois-Kaukasukseksi. Suositeltavampaa on käyttää nimitystä Pohjois-Kaukasia, koska kaikki tasavallat käsittävät Kaukasusvuoriston lisäksi myös tasankoseutuja, joilla asuu suurin osa väestöstä.
Aiheesta muualla

Kuvia tai muita tiedostoja aiheesta Pohjois-Kaukasia Wikimedia Commonsissa
Pienvesien kunnostus

Sorakynnys
Pienvesiin kuuluvat sekä purot, norot, lähteet, lammet että kluuvijärvet ja fladat.